Сэтэней| Нарт пшыналъэхэр #сэтэней

2 1ыхьэ.

Ахуэмыдэ къоувы1эри, и п1э ижыхьауэ, йода1уэ уэрэдым. Йода1уэ игу хыхьэпауэ. Уэрэдыр зэуэзыпыуат. Зе1эжьэ зы тэлайк1э, къызэхихыжыну и гугъэу.
Ар щхьэк1э зэхимыхыжу ц1ыхубзыр дохьэ бгы лъапэ уэхым. Илъагу псор пщыхьэп1эми, бэяну илъагъуми къыхуэмыщ1эу хоплъэ Ахуэмыдэ и нэгум къыщ1элыдэ гъэгъахэм. Псыхьэ къызэрык1уари имыщ1эжу хотэразэ ар гъэгауэ зыщ1эбырыбэ удз щабэм.
Пэплъащ нартхэр зыбжанэрэ Ахуэмыдэ къэк1уэжынум. 1усри к1эресхьэ, лы халъхьар елыпщ1. Щымыхъужым, Ахуэмыдэм к1элъагъэк1уа Мэлэчыпхъу. Мак1э ар п1ащ1эу. Бгъуэщ1ым зэрынэсу, аргуэру къызэхех уэрэд жьгъырур. Къызэхехри къызэтоувы1э. Игу хыхьэпауэ йода1уэ уэрэдым:
- Уей, уей,
Уэ гъэгъа щхьэ умэ,
Мыщ1эплъыр зи нэ вагъуэ,
Данагъуэр зи къэухь,
Бгыщхьэ уэс нэхунэ,
Нэхэр зыгъэгуф1э,
Гурыф1ыгъуэ 1эт,
Нарт л1ыгъэ тыгъэ,
Гъащ1эр зыгъэдахэ,
Хэт къоплъами, къыдохьэх,
Хэти пхуогущк1эщ1,
Щ1алэгъуэ гурылъ,
Гухэлъ тыгъэ лъап1э!
Уэрэдыр зэпыуат зы тэлайк1э. Мэлэчыпхъу зимыщ1эжу бгы лъапэ псынэм хуеунэт1. Арщхьэк1э уэх бгъуэщ1ым зэрынэсу, гъэгъа зэщ1эпщ1ыпщ1эм абы и нит1ыр къыщапхъуэ. хоплъэ хъыджэбзыр гъэгъа бырыбхэм. Илъагъур пщ1ыхьми, бэянми имыщ1эу хоплъэ.
Пэплъахэщ абы нартхэр, жа1э, куэдрэ. Пэплъахэщ, ар къэк1уэжыным хуэп1ащ1эу. 1усыр к1эресхьэ, лы халъэхьари елыпщ1ри, 1угъуейр лэгъупхэм къащхьэщех.
Щымыхъужым, арыххэу, Адииху, бедакъыжьит1ыр 1эщ1элъу, мак1уэ, еп1эщ1эк1ыу. Бгъуэщ1ым зэрынэсу, зэщ1оувы1ык1. Иувык1ащи мэда1уэ. Уэрэд зэда1уэр игу хохьэ, и псэр ихьэхуащи, и лъэ имычыжыфу мэда1уэ:
- Уей, уей,
Уэ гъэгъа щхьэ умэ,
Мыщ1эплъыр зи нэ вагъуэ,
Данагъуэр зи къэухь,
Бгыщхьэ уэс нэхунэ,
Нэхэр зыгъэгуф1э,
Гурыф1ыгъуэ 1эт,
Нарт л1ыгъэ тыгъэ,
Гъащ1эр зыгъэдахэ,
Хэт къоплъами, къыдохьэх,
Хэти пхуогущк1эщ1,
Щ1алэгъуэ гурылъ,
Гухэлъ тыгъэ лъап1э!
Адииху зыхуэмы1ыгъыжу хуопа1ащ1э а уэрэд жьгъырур зыгъэ1ум. Зыри къыф1э1уэхужкъым. Псыхьэ къэк1уауи имыщ1эжу бедакъыжьит1ыри 1эщ1оху. И гупсэхугъуэм зыщ1и1этауэ йожэх бгъуэщ1 задэм. Холъадэ удз гъэга бырыбхэми зэуэ йобзахэ бгы куэщ1 ущ1ам. Зырашэк1, щабэу, щ1эмыщыжыну щ1ауфэ удз гъэгъа к1ырхэм а пщащэр. Илът ар гууэщ1у гъэгъа куэщ1 щабэм. Доплъейри, илъагъур уафэщ. Уэгущхъуант1эм тосык1хэ щабэу, къыуэ хужь ф1эк1а къыпхуэмыщ1эну, пшэху 1эта быбхэр...
Пэплъахэщ нартхэр Адииху гуэрым. Пэплъахэщ, хуэп1ащ1эу. Арщхьэк1э абы къимыгъэзэжурэ я 1усыр к1эресхьэ, лы халъхьари есыпэ, к1агъуэу.
Сытыр 1эмалт? Лэгъуп к1эрисхьахэр ф1ахыж гъущ1 лъахъшхэм. Я шы-уанэ зыщ1алъхьэри мэшэс, зэрынарту ныдошэсык1.
Куэдрэ к1уа, мащ1э зэпача, зы теуэгъуэф1ым Къэнжалыщхьэ бгъуэщ1ым нэсахэу къытоувы1э.
Уэхым къи1ук1 уэрэдыр л1ыхъужьхэм ягу хохьэ, я псэр итхьэкъуауэ зщ1ок1уэ. Зыдэк1уэн хуейр ящыгъупщэжауэ шым зырадзхэри за1эжьэ. Умэзыхпауэ йода1уэ нартхэр упхуэдизу ахэр зытхьэкъуа уэрэд жьгъырум:
- Уей, уей,
Уэ гъэгъа щхьэ умэ,
Мыщ1эплъыр зи нэ вагъуэ,
Данагъуэр зи къэухь,
Бгыщхьэ уэс нэхунэ,
Нэхэр зыгъэгуф1э,
Гурыф1ыгъуэ 1эт,
Нарт л1ыгъэ тыгъэ,
Гъащ1эр зыгъэдахэ,
Хэт къоплъами, къыдохьэх,
Хэти пхуогущк1эщ1,
Щ1алэгъуэ гурылъ,
Гухэлъ тыгъэ лъап1э!
...
оооо))хунс
[id104762134|Hikmet], пщэдей къыпысщэну иджыри)
[id21249942|Nauruz], уэ псалитк1э жьы1а зытэтыр мэсажьк1э😂